laion/Wikipedia-Exotic huggingface dataset:
לואן בריזנדיין

לואן בריזנדיין (באנגלית: Louann Brizendine; נולדה ב־30 בדצמבר 1952) היא נוירופסיכיאטרית ומדענית אמריקאית באוניברסיטת קליפורניה בסן פרנסיסקו, בה היא הקימה מרפאת הורמונים לנשים ונערות. בריזנדיין היא פרופסורית חוקרת וקלינאית באוניברסיטת קליפורניה בסן פרנסיסקו (UCSF). המחקר של בריזנדיין עוסק בנושאים שונים, בין היתר במצבים נפשיים שונים והשפעות הורמונליות שונות בקרב נשים. היא גם סופרת שכתבה את הספרים: "המוח הנשי" ו"המוח הגברי" (ראו אור באנגלית בשנת 2010). בריזנדיין עשתה תואר ראשון בשנים 1972–1976 בלימודי מדעי המוח באוניברסיטת קליפורניה בברקלי. היא למדה לדוקטורט בשנים 1976–1980 בבית הספר לרפואה באוניברסיטת ייל. לאחר מכן עשתה התמחות בפסיכיאטריה בבית הספר לרפואה באוניברסיטת הרווארד, אותה סיימה בשנת 1985. היא מוסמכת בפסיכיאטריה ובנוירולוגיה וקיבלה פרופסורה קלינית. היא הצטרפה לצוות המרכז הרפואי UCSF במכון הפסיכיאטרי לנגלי פורטר בשנת 1988, וכיום היא מכהנת כיושבת ראש המחלקה לפסיכיאטריה של לין ומארק בניוף. במרכז הרפואי UCSF היא פועלת בתחומי ההוראה, הכתיבה והמחקר ומטפלת קלינית. בשנת 1994 הקימה בריזנדיין ב- UCSF את מרפאת ההורמונים לנשים וממשיכה לשמש כמנהלת המרפאה גם כיום. בריזנדיין מעבירה גם קורסים לסטודנטים לרפואה, לתושבים ולרופאים אחרים ברחבי הארץ בנושא נוירוביולוגיה של ההורמונים, הפרעות במצבי רוח, בעיות חרדה ושינויים הורמונליים. ספרה של בריזנדיין, "המוח הנשי", קיבל עם יציאתו ביקורות רבות, חיוביות ושליליות, במיוחד בכל מה שקשור לבלשנות ולשפה. מאוחר יותר הודתה בריזנדיין כי ספר זה הדגיש יתר על המידה את ההבדלים המבוססים על מגדר, ואמרה: "גברים ונקבות דומים יותר ממה שהם שונים. אחרי הכל, אנחנו מאותו המין". "המוח הנשי" זכה לאדפטציה כסרט קומדיה רומנטית באותו שם משנת 2017, שהתבסס על הספר באופן חלקי. בריזנדיין עצמה שימשה השראה לדמות הראשית של הסרט. היא כתבה גם את "המוח הגברי" והודתה שספריה מדגישים את ההבדלים בין גברים לנשים, מה שהוביל להצלחת הספרים האלו כרבי מכר. המוח הנשי, תרגום: יעל גזית, הוצאת מטר, 2008, 320 עמודים המוח הגברי, תרגום: יעל סלע-שפירו, הוצאת מטר, 2013, 284 עמודים מדיה וקבצים בנושא לואן בריזנדיין בוויקישיתוף אתר האינטרנט הרשמי של לואן בריזנדיין לואן בריזנדיין, ברשת החברתית פייסבוק לואן בריזנדיין, ברשת החברתית אקס (טוויטר) לואן בריזנדיין, ברשת החברתית Goodreads ארנה קזין, בעלת ההורמון, באתר הארץ, 5 באוגוסט 2008 ביקורת על הספר "המוח הנשי", מאת דבורה טנן (באנגלית) על ד"ר לואן בריזנדיין | מטר - מטר, באתר www.matarbooks.co.il rs: men o Ma Ame Bazelon, Emily (25 במרץ 2010). "A Mind of His Own". The New York Times. נבדק ב-20 בינואר 2016. {{cite news}}: (עזרה) המוח הנשי - לואן בריזנדיין, באתר www.e-vrit.co.il המוח הגברי - לואן בריזנדיין, באתר www.e-vrit.co.il
הבחירות הכלליות בגרמניה 1994

הבחירות הכלליות בגרמניה הן הבחירות לבונדסטאג שנערכו ב-16 באוקטובר 1994. בבחירות ניצח הקנצלר המכהן הלמוט קוהל מהמפלגה הנוצרית-דמוקרטית הגרמנית את המתמודד רודולף שרפינג מהמפלגה הסוציאל-דמוקרטית. הבונדסטאג שנבחר בבחירות אלה היה הגדול ביותר עד שנת 2017, והכיל כ-672 נציגים. בחירות אלו היו הבחירות הראשונות שבהן המפלגה הדמוקרטית החופשית לא הייתה השלישית בגודלה בפרלמנט. מדיה וקבצים בנושא הבחירות הכלליות בגרמניה 1994 בוויקישיתוף ערך זה הוא קצרמר בנושא בחירות ובנושא גרמניה. אתם מוזמנים לתרום לוויקיפדיה ולהרחיב אותו.
Take You Dancing

Take You Dancing הוא סינגל של הזמר האמריקאי ג'ייסון דירולו. השיר יצא לאור כסינגל ב-22 ביולי 2020, על ידי חברת התקליטים אטלנטיק רקורדס, חברת אחות של הלייבל הקודם של דירולו, וורנר רקורדס. השיר נכתב על ידי טימו ברונילה, ג'ייסון דירולו, עמנואל "עמן" קריאקו, שרה סולובאי ושון צ'ארלס. דירולו אמר על השיר כי "בזמנים אלה, כולנו זקוקים לשיר שיעלה אותנו. אני מקווה ש-Take You Dancing יכול להיות אור בימים הקשים האלו". מידע על הסינגל "Take You Dancing" באתר מיוזיק בריינז מידע על היצירה "Take You Dancing" באתר Discogs מילות השיר "Take You Dancing" באתר Genius סרטון השיר "Take You Dancing" באתר יוטיוב "Jason Derulo debuts new single Take You Dancing - Entertainment Focus". entertainment-focus.com. נבדק ב-31 ביולי 2020. {{cite web}}: (עזרה) "Jason Derulo Drops New Single Take You Dancing - Stereoboard". stereoboard.com. 23 ביולי 2020. נבדק ב-31 ביולי 2020. {{cite web}}: (עזרה) "Take You Dancing - Single by Jason Derulo". iTunes Store. נבדק ב-31 ביולי 2020. {{cite web}}: (עזרה) "Take You Dancing". Spotify. נבדק ב-31 ביולי 2020. {{cite web}}: (עזרה) "Top 40/M Future Releases". AllAccess. אורכב מ-המקור ב-17 באוקטובר 2020. נבדק ב-17 באוקטובר 2020. {{cite web}}: (עזרה) "Hot/Modern/AC Future Releases". AllAccess. אורכב מ-המקור ב-30 בנובמבר 2020. נבדק ב-30 בנובמבר 2020. {{cite web}}: (עזרה)
הבחירות הכלליות בגרמניה 1998

הבחירות הכלליות בגרמניה הן הבחירות לבונדסטאג שנערכו ב-27 בספטמבר 1998. בבחירות ניצח גרהרד שרדר מהמפלגה הסוציאל-דמוקרטית את הקנצלר המכהן הלמוט קוהל מהמפלגה הנוצרית-דמוקרטית הגרמנית. בחירות אלו היו הבחירות הראשונות מאז 1980 שבהן ניצחה המפלגה הסוציאל-דמוקרטית. מאז איחוד גרמניה מחדש בשנת 1990 האבטלה הלאומית עלתה מ-4.2% ל-9.4%. גרמניה הייתה שרויה בקונפליקטים פנימיים במקביל ליצירת האיחוד האירופי. מצב זה הוביל להתנגדות עממית להמשך שלטון ה-CDU. למרות שמועות על התפטרות, הקאנצלר קוהל הכריז בשנת 1997 כי הוא מעוניין להתמודד בבחירות. במאי 1998 הפך גרהרד שרדר למנהיג ה-SDP. הקמפיין של קוהל התמקד בניסיונו כמנהיג. מן הצד השני, הקמפיין הסוציאל-דמוקרטי לא התמקד בקוהל אישית, אלא במיתוג כ"מרכז עממי חדש". מדיה וקבצים בנושא הבחירות הכלליות בגרמניה 1998 בוויקישיתוף ערך זה הוא קצרמר בנושא בחירות ובנושא גרמניה. אתם מוזמנים לתרום לוויקיפדיה ולהרחיב אותו.
ניב וולש

ניב וולש (באנגלית: Niamh Walsh; נולדה ב-17 באפריל 1988) היא שחקנית אירית. וולש למדה משחק באקדמיה למוזיקה ולאמנויות הדרמה של לונדון (LAMDA), וכן למדה באוניברסיטת יורק שבאנגליה. היא ידועה בעיקר מהופעתה בתפקיד קארה מרטינז בדרמה הרפואית של BBC One "הולבי סיטי". עוד הופיעה וולש בסדרות "חדר מיון" ו"ג'קיל והייד". וולש כיכבה בסדרת הדרמה התקופתית "ג'יימסטאון" של ערוץ Sky 1 בתפקיד וריטי ברידג'ס ראטר. ניב וולש, ברשת החברתית אקס (טוויטר) ניב וולש, ברשת החברתית אינסטגרם ניב וולש, במסד הנתונים הקולנועיים IMDb (באנגלית) Butler, Laura (25 באפריל 2017). "Meet Ireland's New Superstar Niamh Walsh - Star of Sky's Jamestown". evoke.ie. נבדק ב-4 במאי 2017. {{cite news}}: (עזרה)
הבחירות הכלליות בגרמניה 2002

הבחירות הכלליות בגרמניה הן הבחירות לבונדסטאג שנערכו ב-22 בספטמבר 2002. בבחירות ניצח הקנצלר המכהן גרהרד שרדר מהמפלגה הסוציאל-דמוקרטית את אדמונד שטויבר מהמפלגה הנוצרית-דמוקרטית הגרמנית. מדיה וקבצים בנושא הבחירות הכלליות בגרמניה 2002 בוויקישיתוף ערך זה הוא קצרמר בנושא בחירות ובנושא גרמניה. אתם מוזמנים לתרום לוויקיפדיה ולהרחיב אותו.
גירוש השדים בשעת השקיעה

הבשורות הסינופטיות מתארות את ישו כאשר הוא מגרש שדים בשעת השקיעה ממש לאחר שריפא את חמותו של שמעון כיפא פטרוס), בבשורת מתי ח' 16–17, בשורת מרקוס א' 32–34 ובבשורת לוקס ד' 41-40. על פי הבשורות, לאחר שישו רפא את חמותו של פטרוס, עם ערב, הובאו אליו אחוזי שדים, והוא גירש את הרוחות הטמאות בדברו ורפא את כל החולים. 16 וַיְהִי לְעֵת עֶרֶב וַיָּבִיאוּ אֵלָיו רַבִּים אֲחוּזֵי שֵׁדִים וַיְגָרֶשׁ אֵת־הָרוּחוֹת בִּדְבַר פִּיו וַיְרַפֵּא אֵת כָּל־הַחוֹלִים׃ 17 לְמַלּאת אֵת אֲשֶׁר דִּבֶּר יְשַׁעְיָהוּ הַנָּבִיא לֵאמֹר חֳלָיֵנוּ הוּא נָשָׂא וּמַכְאֹבֵינוּ סְבָלָם׃ — הבשורה על-פי מתי, פרק ח', פסוקים 16–17, בתרגום דליטש 32 וַיְהִי בָעֶרֶב כְּבוֹא הַשָּׁמֶשׁ וַיָּבִיאוּ אֵלָיו אֵת כָּל־הַחוֹלִים וְאֵת אֲחוּזֵי הַשֵּׁדִים׃ 33 וְכָל־הָעִיר נֶאֶסְפוּ יַחְדָּו פֶּתַח הַבַּיִת׃ 34 וַיְּרַפֵּא רַבִּים אֲשֶׁר הָיוּ חוֹלִים חֳלָיִים שׁוֹנִים וַיְגָרֵשׁ שֵׁדִים הַרְבֵּה וְלֹא־נָתַן אֶת־הַשֵּׁדִים לְדַבֵּר כִּי יְדָעֻהוּ׃ — הבשורה על-פי מרקוס, פרק א', פסוקים 32–34, בתרגום דליטש 40 וְהָיָה כֹּל אֲשֶׁר לָהֶם חֹלִים חֳלָיִים שׁוֹנִים וַיְבִיאוּם אֵלָיו כְּבוֹא הַשָּׁמֶשׁ וַיָּשֶׂם אֶת־יָדָיו עַל־כָּל־אֶחָד מֵהֶם וַיְרַפֵּא אוֹתָם׃ 41 וְגַם־שֵׁדִים יָצְאוּ מֵרַבִּים וְהֵם קֹרְאִים וְאֹמְרִים אַתָּה הוּא (הַמָּשִׁיחַ) בֶּן־הָאֱלֹהִים וַיִּגְעַר־בָּם וְלֹא נְתָנָם לְדַבֵּר כִּי יָדְעוּ אֲשֶׁר הוּא הַמָּשִׁיחַ׃ — הבשורה על-פי לוקאס, פרק ד', פסוקים 40–41, בתרגום דליטש על פי בשורת לוקס, כאשר השדים יצאו מאנשים רבים, הם צעקו: "אתה הוא (המשיח) בן האלוהים!" אולם ישו גער בהם ולא התיר להם לדבר, כיוון שהם ידעו שהוא המשיח. על פי בשורת מתי, היה בכך משום התגשמות נבואתו של הנביא ישעיהו בפרק נ"ג פסוק 4: "אָכֵן חֳלָיֵנוּ הוּא נָשָׂא, וּמַכְאֹבֵינוּ סְבָלָם; וַאֲנַחְנוּ חֲשַׁבְנֻהוּ, נָגוּעַ מֻכֵּה אֱלֹהִים וּמְעֻנֶּה." — ספר ישעיהו, פרק נ"ג, פסוק ד' בשורות מרקוס ולוקס מדווחות אירועים המתרחשים ביום השבת. שקיעת השמש מסמנת ביהדות את מוצאי השבת. חולים רבים הגיעו או הובאו לישו כדי להירפא ממחלותיהם ונכותם ועל מנת ששדים יגורשו מתוכם. הברית החדשה מתארת לגבי האירוע, שכל אדם שיצא משם, יצא לאחר שנרפא או כאשר הוא משוחרר מהרוח הטמאה. לישו הייתה חמלה על המוני בני האדם שהיו בנוכחותו מכיוון שהוא הזדהה עם הכאב והסבל שהם עברו, על אף שהוא עצמו לא היה כפוף לאותו סבל. הכוח העל-טבעי המרפא שיצא מתוכו של ישו, סיפק ראיות לכך שהוא המשיח של עם ישראל שנחזה מראש כפי שניבא ישעיהו הנביא. בשורת מתי אינה אינה מתייחסת לנושא הזמן ערב השבת או מוצאי השבת: האזכור הראשון של יום השבת והמחלוקות שהתעוררו סביב פועלו ישו בריפוי וגירוש שדים במהלך יום השבת מצוי בבשורת מתי י"ב. אחת הפרשנויות מן המאה תשע עשרה, מציעה כי האירועים אכן התרחשו במוצאי השבת, "ההקשר המקורי כפי שהוא מתועד, בבשורת מתי ולוקס" ואבד בבשורת מתי. במוצאי השבת כאשר בני ישראל היו רשאים כבר לשאת את החולים (ויקרא, כ"ג, ל"ב). לחלופין, "אלמלא היה יום שבת, ניתן להניח כי הערב שנבחר היה מתאים יותר להעברת החולים, ונחשב כנוח יותר לאלו שנשאו אותם, לאחר עבודת יומם". ישו הברית החדשה הנסים של ישו Matthew by Robert Horton Gundry (Oct 1, 1995) ISBN 0802807356 page 149; Clowes, John, 1817, The Miracles of Jesus Christ published by J. Gleave, Manchester, UK page 36 McArthur, Dr. John (1987). Matthew 8-15 MacArthur New Testament Commentary. The Moody Bible Institute of Chicago. pp. 17–19. ISBN 0-8024-0763-3. Pulpit Commentary on Matthew 8, accessed 24 December 2016
הבחירות הכלליות בגרמניה 2009

הבחירות הכלליות בגרמניה הן הבחירות לבונדסטאג שנערכו ב-27 בספטמבר 2009. בבחירות ניצחה הקנצלרית המכהנת אנגלה מרקל מהמפלגה הנוצרית-דמוקרטית הגרמנית את פרנק-ואלטר שטיינמאייר המפלגה הסוציאל-דמוקרטית. לאחר הבחירות המפלגה הנוצרית דמוקרטית הקימה ממשלה ביחד עם שותפתה המפלגה הנוצרית-סוציאלית בבוואריה ועם המפלגה הדמוקרטית החופשית. הבחירות היו האחרונות והחשובות ב"שנת בחירות העל" בגרמניה שכללו את הבחירות לפרלמנט האירופי (7 ביוני), הבחירות לנשיאות גרמניה, ועוד מספר בחירות ברשויות המקומיות ובמדינות גרמניה. מדיה וקבצים בנושא הבחירות הכלליות בגרמניה 2009 בוויקישיתוף ערך זה הוא קצרמר בנושא בחירות ובנושא גרמניה. אתם מוזמנים לתרום לוויקיפדיה ולהרחיב אותו.
באד זאולגאו

באד זאולגאו (בגרמנית: Bad Saulgau) היא עיירה במחוז זיגמרינגן, בבאדן-וירטמברג, גרמניה. היא ממוקמת מזרחית 23 ק"מ לזיגמרינגן, ו-27 ק"מ צפונית לראבנסבורג בין הדנובה לבין אגם קונסטנץ. ההתייחסות ההיסטורית הראשונה ליישוב מתוארת בשנת 819. בשנת 1239 הוכרה העיירה על ידי פרידריך השני, קיסר רומא. היא הפכה לנחלת בית הבסבורג בשנת 1299, ובכך לחלק מהאימפריה הרומית. במהלך מלחמת העולם השנייה היה בעיירה מחנה משנה של מחנה הריכוז דכאו. שמה של העיר שונה רשמית בשנת 2000 מזאולגאו לבאד זאולגאו. בעיירה הייתה פנימייה יפנית בינלאומית אשר שימשה כבית ספר תיכון. בשנת 2012 הודיע בית הספר שהוא ייסגר. מדיה וקבצים בנושא באד זאולגאו בוויקישיתוף אתר האינטרנט הרשמי של באד זאולגאו (בגרמנית) בית הספר היפני מפנה עורף לבאד זאולגאו (באנגלית)
משחק שיתופי (פירושונים)

האם התכוונתם ל... משחק שיתופי – מצב בתורת המשחקים בו כל השחקנים מסוגלים לתקשר ביניהם ולהגיע להחלטות משותפות ולהסכמים הניתנים לאכיפה. משחק וידאו שיתופי – תכונה במשחקי וידאו המאפשרת לשחקנים לשתף פעולה כחברים בקבוצה אחת נגד יריבי בינה מלאכותית. משחק קופסה שיתופי – משחקי קופסה בהם תוצאת המשחק היא ניצחון או הפסד לכל חברי הקבוצה.
קרחון סיפרר

קרחון סיפרר (באנגלית: Seafarer Glacier) הוא קרחון יובלי, באזור חוף בורכגרווינק של ארץ ויקטוריה, שבאנטארקטיקה. הקרחון מנקז את נווה וב, וזורם ממנו לכיוון דרום, בין פסגות לורנס ורמת מלטה. שמו של הקרחון ניתן לו על ידי משלחת חקר קרחון מרינר מטעם משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1966–1967. שם זה ניתן בשיתוף עם שמו של קרחון מרינר (הן משמעות המילה "סיפרר" והן משמעות המילה "מרינר" באנגלית היא "ספן"). קרחון סיפרר באתר הסקר הגאולוגי של ארצות הברית קרחון סיפרר באתר הגאזט האנטארקטי של ממשלת ניו זילנד קרחון סיפרר באתר הגאזט האנטארקטי של ממשלת אוסטרליה קרחון סיפרר באתר הגאזט האנטארקטי המשווה SCAR של ממשלת אוסטרליה קרחון סיפרר באתר mindat מחשבון מרחקים - המרחק מקרחון סיפרר לאתרים סמוכים תחזית מזג אוויר עדכנית ארוכת טווח עבור קרחון סיפרר ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
הבחירות הכלליות בגרמניה 2013

הבחירות הכלליות בגרמניה היו הבחירות לבונדסטאג, שנערכו ב-22 בספטמבר 2013. בבחירות ניצחה הקנצלרית המכהנת אנגלה מרקל מהמפלגה הנוצרית-דמוקרטית הגרמנית את פיר שטיינבריק המפלגה הסוציאל-דמוקרטית. בחירות אלו היו הראשונות שבהן המפלגה הדמוקרטית החופשית לא עברה את אחוז החסימה ואף אחד ממועמדיה לא נבחר. בחירות אלו היו גם הראשונות שבהן התמודדה המפלגה אלטרנטיבה לגרמניה שכמעט ועברה את אחוז החסימה. הקמפיין של מרקל התמקד באבטלה הנמוכה, ובמקביל הייתה לקאנצלרית הראשונה שביקרה במחנה הריכוז דכאו. העימות המרכזי בינה לבין פיר שטיינבריק התרחש ב-1 בספטמבר וערך כ-90 דקות. ביום שלאחר מכן התקיים עימות בין מנהיגי המפלגות די לינקה, מפלגת הירוקים והמפלגה הדמוקרטית החופשית. אף על פי שהמפלגה הנוצרית-דמוקרטית ושותפתה, המפלגה הנוצרית-סוציאלית בבוואריה, קיבלו את אחוזי התמיכה הגבוהים ביותר מאז 1990 (42%), הם לא השיגו רוב מוחלט בפרלמנט. בפעם האשונה מאז 1987 פעלו בפרלמנט כארבע סיעות בלבד. לאחר הבחירות הוקמה ממשלת אחדות בין ה-CDU ל-SDP, בפעם השלישית מאז תום מלחמת העולם השנייה. מדיה וקבצים בנושא הבחירות הכלליות בגרמניה 2013 בוויקישיתוף ערך זה הוא קצרמר בנושא בחירות ובנושא גרמניה. אתם מוזמנים לתרום לוויקיפדיה ולהרחיב אותו.
חגי מירום

חגי מירום (נולד ב-23 בספטמבר 1946) הוא חבר הכנסת לשעבר מטעם מפלגת העבודה. מירום נולד בקבוצת השרון, ובעת שהיה ילד עברה משפחתו לקיבוץ יפעת. עם גיוסו לצה"ל התנדב לשייטת 13. מירום השלים את הכשרת מסלול הלוחם בקומנדו הימי ויצא לקורס קצינים. עם תום הקורס שב לשייטת, שם שימש כמפקד צוות[דרוש מקור: המקור המצוין בהערה 2 אינו זמין. על פי מה שנכתב בדף השיחה העובדות המצוינות בערך אינן נכונות.]. מירום סיים את שירותו בדרגת סרן. לאחר שחרורו למד משפטים באוניברסיטת תל אביב ועסק בעריכת דין. היה מזכ"ל תנועת הנוער העובד והלומד ונמנה עם פעילי התנועה הקיבוצית. היה חבר הוועד הפועל של ההסתדרות. מירום החל את פעילותו הפוליטית בשנות ה-80 במפלגת העבודה. בשנת 1988 הוא נבחר לכנסת ה-12 והיה חבר בוועדת החינוך, בוועדת החוץ והביטחון ובועדת חוקה, חוק ומשפט. בכנסת ה-13 (1996-1992) שימש כיושב-ראש ועדת הכנסת ולאחר מכן היה יושב-ראש ועדת החוץ והביטחון. בכנסת ה-14 הוא חזר להיות חבר בוועדת הכנסת וועדת החוץ והביטחון. באותם זמנים הוא הצטרף לחוג "הכפר הירוק" (הידוע יותר בשם "השמינייה"), שבו היו חברי כנסת צעירים שהיוו את הסמן השמאלי במפלגה, ביניהם חיים רמון ועמיר פרץ. לקראת בחירות 1999 פרש מירום מהמפלגה ביחד עם נסים זווילי והצטרף למפלגת המרכז בראשות יצחק מרדכי, אולם לא הצליח להיבחר לכנסת ה-15. חגי מירום הוא היוזם הראשון של 34 הצעות חוק פרטיות שנכנסו לספר החוקים. הוא חזר למפלגת העבודה, הביע את תמיכתו בעמיר פרץ בפריימריז לקראת בחירות 2006, ואף שימש כיועץ לצוות המשא ומתן הקואליציוני של המפלגה לאחר הבחירות. עד 2006 שימש כיו"ר הקרן המרכזית לערבויות של התנועה הקיבוצית וב-18 ביוני 2006, נבחר על ידי תנועת העבודה הציונית לשמש כגזבר הסוכנות היהודית. בינואר 2010 מונה ליו"ר דירקטוריון אוצר התיישבות היהודים במקומו של דב שילנסקי. במקביל מכהן מירום משנת 2001 כיו"ר הוועד המנהל של מכללות סמינר הקיבוצים ואורנים. מירום משמש גם כיו"ר הוועד המנהל של מוזיאון בית אורי ורמי נחושתן ויו"ר קרן ברל כצנלסון. חגי מירום, באתר הכנסת חגי מירום, באתר כנסת פתוחה. שלום ירושלמי, מנכ"ל המדינה הבא. אולי, באתר nrg‏, 26 במאי 2004. אריק בשן, הח"כ לשעבר חגי מירום עוזב את קיבוץ יפעת, באתר mynet‏ קיבוץ, 14 במרץ 2013 הצעות חוק פרטיות של ח"כ חגי מירום, באתר מאגר החקיקה הלאומי ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
מהומות אל-קטיף

מהומות אל-קטיף התרחשו בסוף שנת 1979 בקטיף שבערב הסעודית על ידי גורמי אופוזיציה סעודים (בעיקר שיעיים) כנגד השלטון הסוני. מאז סיפוח אזור אל-קטיף לשלטונו של אבן סעוד בשנת 1913 השיעים טענו לדיכוי. בניגוד לרוב הממלכה, בשטח זה השיעים מהווים את רוב האוכלוסייה. שטח קטיף נחשב לקריטי עבור השלטונות, בשל מאגרי הנפט הרבים שיש בו. למרות הנפט הרב, האזור והתשתיות בו הוזנחו במשך שנים רבות. העובדים השיעיים בחברת עראמקו השתכרו פחות מן העובדים הסוניים, מה שעורר מירמור רב כנגד השלטון. ב-11 בנובמבר נחתו מספר מטוסים אמריקאים באחד משדות התעופה במחוז, ומולם התקיימה אחת ההפגנות הגדולות בתולדות סעודיה. במקביל, תושבי המחוז השיעים הושפעו מאוד מן הנעשה באיראן, ומן האייתולה חומייני שעלה לשלטון כמספר חודשים לאחר מכן. התחייה השיעית באה לידי ביטוי בהפגנות רבות ובביקורת כלפי המלוכה הסעודית. אחת הסנקציות שהוטלו על התושבים בשל כך הייתה ביטול העשוראא. באוגוסט הודיעו מנהיגי השיעים כי יציינו את העשוראא בנובמבר למרות האיסורים. ב-25 בנובמבר יצאו אלפי שיעים לציין את העשוראא. כשלושה ימים לאחר מכן החלו להתקיים הפגנות המוניות בסמוך לדמאם. ההפגנות הפכו עד מהרה לעימותים אלימים עם המשמר הלאומי של השלטון. חלק מן המפגינים החלו ליידות אבנים בשוטרים שהשיבו באש, ובכך להרוגים הראשונים של ההתקוממות. המחאה דעכה לאחר כמספר ימים, בתחילת דצמבר. במהלך המהומות נהרגו לפחות כעשרים איש, מאות נפצעו ואלפים נעצרו. לאחר המהומות הממשל השקיע מאות מיליוני ריאלים סעודיים בפיתוח האזור. המרד האיסלאמי בסוריה המהפכה האיראנית מדיה וקבצים בנושא מהומות אל-קטיף בוויקישיתוף
הר מקדונלד (ארץ ויקטוריה)

הר מקדונלד (באנגלית: Mount McDonald) הוא הר בהרי ויקטורי, באזור חוף בורכגרווינק של ארץ ויקטוריה, שבאנטארקטיקה. לפי הסקר הגאולוגי של ארצות הברית, גובהו של ההר 2,470 מטרים מעל פני הים; והוא ההר ה-662 בגובהו באנטארקטיקה. לפי הגאזט האנטארקטי של ניו זילנד, והגאזט האנטארקטי של אוסטרליה, גובהו של ההר הוא 2,700 מטרים מעל פני הים. ההר ממוקם לצידו הצפוני של קרחון טרפלגר. ההר ממוקם 7 קילומטרים צפונית-מערבית להר ברטון. שמו של ההר ניתן לו על ידי קבוצת החקר הדרומית (the southern party) של משלחת פדרציית מועדוני מטפסי ההרים האנטארקטית של ניו זילנד (NZFMCAE), משלחת שחקרה את האזור בין השנים 1962- 1963. ההר נקרא על שמו של ויליאם מקדונלד (William McDonald), שהיה איש צוות בספינה "טרה נובה" אשר שימשה את משלחת החקר הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913. מקדונלד, שהתגורר בניו זילנד, היה אורח של צי ארצות הברית, במסגתו ערך ביקור באנטארקטיקה בעונת המחקר (הקיץ האנטארקטי) 1962–1963, יחד עם שני משתתפים נוספים ממשלחתו של רוברט סקוט. הר מקדונלד באתר הסקר הגאולוגי של ארצות הברית הר מקדונלנד באתר הגאזט האנטארקטי של ממשלת ניו זילנד הר מקדונלד באתר הגאזט האנטארקטי של ממשלת אוסטרליה הר מקדונלד באתר הגאזט האנטארקטי המשווה SCAR של ממשלת אוסטרליה הר מקדונלד באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי נתוני גובה השוואתיים גובה ההר בגאזט האנטארקטי של ניו זילנד, גובה ההר בגאזט האנטארקטי של אוסטרליה
הר מקדונלד

האם התכוונתם ל... אנטארקטיקה הר מקדונלד (ארץ ויקטוריה) – הר בהרי ויקטורי, באזור חוף בורכגרווינק של ארץ ויקטוריה, שבאנטארקטיקה הר מקדונלד (שטח חסות רוס) – הר בהרי המלכה מוד, באזור חוף דופק של שטח חסות רוס, שבאנטארקטיקה קנדה הר מקדונלד (קולומביה הבריטית) – הר בהרי סלקירק, בשטח הפארק הלאומי גליישר, שבהרי הרוקי הקנדיים, בפרובינציית קולומביה הבריטית שבקנדה הר מקדונלד (יוקון) – הר בהרי מקנזי בטריטוריית יוקון שבקנדה
Lose Control (שיר של מדוזה, בקי היל וגודבויז)

"Lose Control" הוא סינגל של שלישיית ההפקות האיטלקי מדוזה, הזמרת האנגלית בקי היל וצמד ההפקות הבריטי גודבויז (אנ'), שיצא לאור כסינגל באמצעות חברת התקליטים וירג'ין רקורדס ב-11 באוקטובר 2019. השיר הגיע בשיאו למקום ה-11 במצעד הסינגלים הבריטי. יצירת "Lose Control" החלה בחורף 2018, במקור עם קולות של ג'וש גרימט מגודבויז וקונור בלייק, כותב שותף של השיר. מאוחר יותר בתחילת שנת 2019, לשיר נוספו מילים נוספות ושירה של בקי היל, שהעבודה עליה נמשכה כיום אחד בלבד. השלישייה תיארה את הרצועה כ"ידידותית לרדיו". הסינגל השני של שלישיית ההפקות האיטלקית מדוזה הוא שיר דיפ-האוס בהשפעת דאנס-פופ. השיר נכתב בסולם של דו מינור ולו התקדמות אקורדים של Cm — Fm — A♭‎. הווידאו קליפ של השיר צולם בבורג' אל בבאס שבמודורנו, טורקיה. מידע על הסינגל "Lose Control" באתר מיוזיק בריינז מידע על היצירה "Lose Control" באתר Discogs מילות השיר "Lose Control" באתר Genius סרטון השיר "Lose Control" באתר יוטיוב Gable, Jake (12 באוקטובר 2019). "Meduza feat. Becky Hill & Goodboys – Lose Control". {{cite web}}: (עזרה) "#Release | Meduza, Becky Hill, Goodboys - Lose Control". 11 באוקטובר 2019. {{cite web}}: (עזרה) "New Music, Dream Collab, Touring Australia + More". CULTR. 21 בדצמבר 2019. נבדק ב-31 בינואר 2020. {{cite news}}: (עזרה) "Meduza Chats About New Single, "Lose Control"". CelebMix. 21 באוקטובר 2019. נבדק ב-31 בינואר 2020. {{cite news}}: (עזרה) "Lose Control". Musicnotes.com. Universal Music Publishing Group. 29 באוקטובר 2019. נבדק ב-31 בינואר 2020. {{cite web}}: (עזרה) Totaro, Romina (28 בפברואר 2020). "The new life of Burj al Babas". Domus. נבדק ב-25 בדצמבר 2020. {{cite web}}: (עזרה) KRONOS (29 באוקטובר 2019). "Mudurnu'nun şatoları klip seti oldu". Kronos News. נבדק ב-25 בדצמבר 2020. {{cite web}}: (עזרה)
הר מקדונלד (שטח חסות רוס)

הר מקדונלד (באנגלית: Mount Macdonald) הוא הר ברכס חבר העמים, באזור חוף דופק של שטח חסות רוס, שבאנטארקטיקה. גובהו של ההר 3,630 מטרים מעל פני הים. הר מקדונלד מתנשא לגובה של 443 מטרים מעל סביבתו. ההר מתנשא מעל הרכס המסיבי שבין קרחון לודמן לבין נווה פיין, שברכס חבר העמים. שמו של ההר ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961–1962. ההר נקרא על שם טום מקדונלד (Tom Macdonald), שהיה שר החוץ ושר ההגנה של ניו זילנד, במהלך תכנון המשלחת הטראנס-אנטארקטית של חבר העמים הבריטי. מקדונלד הוביל וקידם את השתתפות ניו זילנד בחקר אנטארקטיקה במסגרת המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. הר מקדונלד באתר הסקר הגאולוגי של ארצות הברית הר מקדונלד באתר הגאזט האנטארקטי המשווה SCAR של ממשלת אוסטרליה הר מקדונלד באתר peakbagger מידע גאוגרפי והיסטורי נתוני גובה
ליל הגנרלים בטורקיה (1980)

ליל הגנרלים בטורקיה הייתה הפיכה צבאית שהתרחשה ב-12 בספטמבר 1980 בטורקיה. באירוע הופלה הממשלה ה-43 של טורקיה. כתוצאה ממנו באה לסיום גל האלימות הפוליטית במדינה. הפיכה זו הובילה גם להדחתם של ראש ממשלת טורקיה, סוליימאן דמירל והדחת בולנט אג'וויט מראשת מפלגתו. את ההפיכה הובילו המועצה לביטחון לאומי והכוחות המזוינים בהנהגת קנן אוורן שמונה לנשיא טורקיה. בשנים 1976–1980 התאפיינה טורקיה באלימות פוליטית רבה בין קבוצות מיליטנטיות רבות, ובהן מיליציות שמאלניות קיצוניות, פאשיסטיות ואסלאמיסטיות. בתקופה זו אלפים נהרגו. במקביל, טורקיה הייתה מצויה במשבר כלכלי ופוליטי משמעותי, עם חילופי ממשלות רבים, שיתוק פרלמנטרי ושביתות רבות. האספה הלאומית לא הצליחה לבחור נשיא במהלך ששת החודשים שקדמו להפיכה. ב-11 בספטמבר 1979 החל קנן אוורן להכין את שותפיו בצבא לקראת הפיכה אפשרית. ב-21 בדצמבר התכנסו מספר גנרלים בכירים כדי לדון באפשרות להפיכה. בתחילה, ההפיכה תוכננה ליולי, אך היא נדחתה בעקבות מתן אפשרות לממשל לטפל בעצמו במהומות ברחבי המדינה. ב-26 באוגוסט הוחלט על תאריך – 12 בספטמבר. ב-12 בספטמבר הכריזה המועצה לביטחון לאומי על הפיכה בתקשורת הממלכתית. באותו יום הוכרז על פיזור הממשלה והפרלמנט האזרחיים, השעיית החוקה והוצאה מחוץ לחוק של כל המפלגות הפוליטיות והאיגודים המקצועיים. מנהיגי ההפיכה דיברו על רעיון ששת החיצים, והציגו עצמם כמאחדי האומה כנגד הקומוניזם, הפשיזם, הבדלנות והקיצוניות הדתית. לאחר ההפיכה ירדה כמות ההרוגים בטורקיה משמעותית, על ידי הוצאות להורג של עשרות אנשים וכליאתם של מאות אלפים נוספים. מתוך 650,000 איש שנעצרו, הועמדו לדין כ-230,000. על כ-517 איש נגזר גזר דין מוות, מתוכם כ-50 אכן הוצאו להורג בסופו של דבר. עשרות אלפי אנשי פוטרו מעבודתם (ובהם 3,854 מורים, 120 מרצים ו-47 שופטים), ונשללה האזרחות ל-14,000 תושבים. 30,000 טורקים נאלצו לצאת לגלות ונעצרה פעולתן של כ-23,000 עמותות. הוטלה צנזורה על 1,000 סרטים, שנחשדו כמנוגדים לרוח השלטון. בנובמבר 1982 אושרה חוקה חדשה לטורקיה שהרחיבה את סמכויות הנשיא וצמצמה את חירויות הפרט. ביולי 1983 פרש אוורן מהנהגת המטות המשולבים אך נשאר הנשיא עד שנת 1989. בנובמבר 1983 נערכו בחירות, ורק כשלוש מפלגות הורשו להשתתף בהן – מפלגת העם הרפובליקאית, מפלגת המולדת ומפלגת הדרך הנכונה. בכך למעשה הסתיימה תקופת השלטון הצבאי בטורקיה. ניסיון ההפיכה הצבאית בטורקיה (2016)